Compiz

Compiz er en kompositt vindushåndterer som gjør nytte av OpenGL for Xgl og AIGLX. Compiz er kompatibelt med et hvilket som helst X-basert skrivebordsmiljø, inkludert GNOME 2, KDE og Unity. GNOME 3 benytter Mutter til fordel for X.

Bruk av OpenGL flytter tegne-belastning fra prosessoren til GPU, dersom det finnes en tilgjengelig GPU. Det medfører et mer responsivt skrivebord, samtidig som det frigjør prosessorkraft som kan benyttes til nødvendige operasjoner, og fører til et mer visuelt estetisk skrivebordsmiljø.

I dag har Compiz og avstikkerprosjektet Beryl fusjonert. I det nye prosjektet er Compiz navnet til vindushåndtereren og Compiz-Fusion navnet til et sett med utvidelser.

Historie
Compiz var den første kompositt vindushåndtereren som tok i bruk (GPU-akselerert) OpenGL og 3D effekter for å vise et Linux skrivebord. 30. mars 2007 annonserte Compiz og Beryl utviklerne at Compiz og Beryl skulle slås sammen til samme prosjekt.

 Compiz-Fusion 
Compiz er laget for å støtte ulike utvidelser, som også gir ulike effekter og funksjoner.

Etter Compiz-Beryl-fusjonen ble Compiz-Fusion (med bindestrek) navnet på et sett med utvidelser til vindushåndtereren, som utvikles i et underprosjekt til Compiz. Compiz-Fusion består av en kombinasjon og videreutvikling av Beryls og Compiz-Extras' kildekode. Compiz-Fusion er også navnet til brukernettverket som utvikler og bruker utvidelsene.

Compiz-Fusion består blant annet av følgende utvidelser:
Navn  FunksjonCubeEr en utvidelse som viser flere skrivebord, som sider en kube, (som kan vise både flere og færre skrivebord enn 4).ScaleExposé-liknende utvidelse som forminsker alle vinduer, som gir deg en god oversikt over alle startede programmer.SwitcherEr en Alt+TAB erstatning, som lar deg velge mellom vinduer.WobblyFår vinduer til å se ut som der er geléaktige når de flyttes, eller når man endrer størrelsene på vinduene.WaterEtterlater vann-ripler når du klikker med musen eller drar vinduer rundt på skrivebordet. (Krever et kraftig grafikk-kort).3DFlytter vinduer litt ut fra kuben når kuben roteres.AnimationAnimerer hendelser, slik som et vinduer åpnes og lukkes, at menyer vises eller lukkes, m.m.NegativeInverterer fargene til skjemen eller et valgt vindu, slik at det ser ut som et fotonegativ, som kan brukes til å få fram ellers usynlige detaljer.ZoomZoomer inn en god del, ettersom alle vinduer er 3D-objekt blir ikke resultatet kornete, slik som ved en tradisjonell forstørring.PlaceFår Compiz til å automatisk plassere nye vindu på passelige steder, der de ikke er i veien.FadeFår vinduer, verktøytips og menyer til å tones inn og ut.MoveLar brukeren sette en taste- og muskombinasjon for å flytte vinduer.ResizeLar brukeren sette en taste- og muskombinasjon for å endre størrelsen på et valgt vindu.AquariumGjør kuben om til et akvarium, hvor det svømmer fisker inne i kuben.SnowLar det snø på skrivebordet.

 Galleri 

 Se også 
 Metacity
 XGL
 AIGLX
 Beryl
 Compiz-Fusion
 GNOME
 Ubuntu
 Linux

 Referanser 

 Eksterne lenker 

  Compiz Fusion Install? (engelsk) – Installasjonsinstrukser for Ubuntu.

Kategori:Fri programvare
Kategori:Linux-programmer
Kategori:Vindusbehandlere for vindussystemet X
Kategori:GNOME